আইন ভালো বুঝি না। তাই খালেদা জিয়ার বাড়ী নিয়ে হওয়া সমস্যার আইনী ব্যাপার আমার সম্পর্কে আমি বলতে অপারগ। খালেদা জিয়ার আইনজীবিরা হাইকোর্টে সময় বাড়ান নি, না বাড়িয়েছেন নাকি আদালত ২৯ তারিখ পর্যন্ত  মুলতবির অন্য কোনো মানে, এসবও আমার মাথায় ঢুকে না। খালেদা জিয়া নিজেই বের হয়ে গিয়েছেন মইনুল রোডের বাড়ী থেকে না তাকে জোর করে নামানো হয়েছে এসব সম্পাদ্য আর উপপাদ্য বুঝতে চাই না। আমার কথা হলো, ১০০ ভাগের ১ ভাগ হলেও এই ব্যাপারটার পিছনে সরকারের হাত আছে তা আমার মত বোকা মানুষও বুঝতে পারে কিছুটা। তবে খালেদা হাসিনা তাদের বাড়ি নিয়ে মারামারি করবে, কথা কাটাকাটি করবে, দেন হোয়াট টু ডু উইথ আস? মানে সাধারণ মানুষ?? কেন হরতাল হবে? এই হরতাল কোনো আদর্শ কে হেয় প্রতিপন্ন করার জের??